钦定古今图书集成/明伦汇编/官常典/第308卷 > 北魏
## 钦定古今图书集成/明伦汇编/官常典/第308卷 > 北魏

### 明元帝泰常二年置地部大人

按：《魏书太宗本纪》，不载。按《官氏志》：“泰常二年夏，置
六部大人官，有天部、地部，东、西、南北部，皆以诸公为
之。大人置三属官。”

### 太武帝始光元年正月置右民尚书

按《魏书世祖本纪》不载。按《官氏志》云云。

### 孝文帝太和四年十二月置太仓库部都牧曹

按《魏书高祖本纪》不载。按《官氏志》云云。

按杜佑《通典》，“后魏库部郎中属度支尚书，掌凡戎仗
器用。”

太和　　年，诏“议官制定大司农卿及度支等尚书
以下阶品。”

按：《魏书高祖本纪》，不载。按《官氏志》，“自太祖至高祖
初，其内外百官，屡有减置，或事出当时，不为常目。旧
令亡失，无所依据。太和中，高祖诏群寮议定百官，著
于令：大司农卿第二品上，列曹尚书第二品中，大司
农少卿第三品上，尚书郎中第五品上，大司农丞、尚
书郎从第五品中，主事郎从第六品上，都令史主书
令”史，第七品上。

按杜佑《通典》：“后魏度支尚书掌支计。”

〈注〉崔亮为度支尚书经营费用岁减亿计。

有“太仓尚书”，有“户部郎尚书，诸司置主事令史。”

〈注〉李䜣为太仓尚书摄南部事令千里之外户别转运诸仓输之所在委积延停岁月大为困弊

太和二十三年复次大司农卿等官职令。

按：《魏书高祖本纪》，不载。按《官氏志》，“二十三年，高祖
复次职令。及帝崩，世宗初班行之，以为永制。列曹尚
书、大司农卿，第三品；大司农少卿，第四品上阶；尚书
郎中，第六品下阶；大司农丞，第七品上阶；尚书都令
史、主书令史，从第八品上阶。”